FORMAI PRITARTA

2014-2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2017 m. liepos 21 d. protokolu Nr. 4 (37)

**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

20\_\_ m. \_\_\_\_\_\_\_\_d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos ekonomikos ir inovacijų ministerija |
| **Veiksmų programos prioriteto numeris ir pavadinimas:** | 1 prioritetas „Mokslinių tyrimų, eksperimentinės plėtros ir inovacijų skatinimas“ |
| **Veiksmų programos konkretaus uždavinio numeris ir pavadinimas:** | 1.2.1 konkretus uždavinys „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Nr. 01.2.1-LVPA-K-857 „Skaitmeninių inovacijų centrai“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 18,32 mln. Eur |
| **Pagal priemonę remiamos veiklos:** | * investicijos skaitmeninių inovacijų centro infrastruktūrai, kuri nėra prieinama viešai arba klasteriuose, kurti; * skaitmeninių inovacijų centro infrastruktūros įveiklinimas: inovacijų grupės eksploatavimas, inovacijų konsultacinės ir inovacijų paramos paslaugos. |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas nereikalingas, nes:**  veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);  apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** | Valstybės projektų planavimas  Regionų projektų planavimas  Projektų konkursas  Tęstinė projektų atranka  Finansinė priemonė |

|  |  |
| --- | --- |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | **Nustatymas**  **Keitimas** |
| **Projektų atrankos kriterijaus numeris ir pavadinimas:** | 1. Projektas atitinka [Lietuvos inovacijų plėtros 2014–2020 metų programos, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1281 „Dėl Lietuvos inovacijų plėtros 2014–2020 metų programos patvirtinimo](https://www.e-tar.lt/portal/lt/legalAct/ab492740723811e3b29084acd991add8)“, nuostatas; |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas prisideda prie Lietuvos inovacijų plėtros programosantrojo tikslo „didinti verslo inovacinį potencialą” 1 uždavinio „skatinti investicijas į didelę pridėtinę vertę kuriančias veiklas” įgyvendinimo, 2 uždavinio „skatinti naujų produktų pateikimą rinkai”, 3 uždavinio „skatinti skirtingų sektorių bendradarbiavimą kuriant inovacijas ir plėtoti didelį poveikį turinčias inovacijas” ir trečiojo tikslo „skatinti vertės tinklų kūrimą, plėtrą ir jų tarptautiškumą” 2 uždavinio „skatinti klasterių plėtrą ir integraciją į tarptautinius vertės kūrimo tinklus”. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos projektus, kurie geriausiai padeda pasiekti Veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ 1.2.1 konkretaus uždavinio „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ tikslus. |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | **Nustatymas**  **Keitimas** |
| **Projektų atrankos kriterijaus numeris ir pavadinimas:** | 2. Projektas atitinka [Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos, patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411](https://www.e-tar.lt/portal/lt/legalAct/f416d360d77c11e3bb00c40fca124f97) „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos patvirtinimo“, nuostatas ir bent vieno šioje programoje nustatyto prioriteto veiksmų planą. |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas prisideda prie Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) prioritetų įgyvendinimo programos ir atitinka Prioritetinės mokslinių tyrimų ir eksperimentinės (socialinės, kultūrinės) plėtros ir inovacijų raidos (Sumanios specializacijos) prioritetų įgyvendinimo veiksmų planą. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos projektus, kurie geriausiai padeda pasiekti Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) prioritetų įgyvendinimo programoje numatytus tikslus ir prisidės prie Prioritetinės mokslinių tyrimų ir eksperimentinės (socialinės, kultūrinės) plėtros ir inovacijų raidos (Sumanios specializacijos) prioritetų įgyvendinimo veiksmų plano vykdymo. |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | **Nustatymas**  **Keitimas** |
| **Projektų atrankos kriterijaus numeris ir pavadinimas:** | 3. Pareiškėjas dalyvauja bent vienoje Europos Komisijos (toliau – EK) skaitmeninių inovacijų diegimo srityje (yra bent vieno EK kataloge registruoto skaitmeninio inovacijų centro, turinčio „pilnai veikiantis“ statusą, narys). |
| **Projektų atrankos kriterijaus vertinimo aspektai ir paaiškinimai:** | Vertinama, ar pareiškėjas yra įtrauktų į Europos katalogą skaitmeninių inovacijų centrų, kurie įvardijami kaip „Fully operational” narys. Vertinama pagal EK interneto svetainėje <http://s3platform.jrc.ec.europa.eu/digital-innovation-hubs-tool> skelbiamą informaciją. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos pareiškėjus, kurie veikia skaitmeninių inovacijų diegimo srityje, turi patirties, eksploatuoja skaitmeninį inovacijų centrą ir geriausiai gebės įgyvendinti pagal priemonę nustatytas remiamas veiklas. |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | **Nustatymas**  **Keitimas** |
| **Projektų atrankos kriterijaus numeris ir pavadinimas:** | 4. Skaitmeninių inovacijų centro pajamų už suteiktas paslaugas projekto įgyvendinimo metu ir 3 metai po projekto veiklų įgyvendinimo pabaigos santykis su gautomis investicijomis. |
| **Projektų atrankos kriterijaus vertinimo aspektai ir paaiškinimai:** | Siekiama paskatinti tokius skaitmeninių inovacijų centrus, kurie gebėtų uždirbti iš teikiamų skaitmeninių inovacijų diegimo, mokymo, konsultavimo paslaugų daugiau nei buvo skirta jiems investicijų ir kurie sėkmingai komerciškai plėtoja savo projektus. Todėl aukštesnis įvertinimas teikiamas tiems projektams, kurių pajamų už suteiktas paslaugas projekto metu ir 3 metai po projekto santykis su gautomis investicijomis yra didesnis. Vertinama pagal formulę:  X=P/I, kur  P – projekto įgyvendinimo metu ir 3 metus po projekto veiklų įgyvendinimo pabaigos skaitmeninių inovacijų centro gautos pajamos už suteiktas paslaugas;  I – gautos projekto investicijos. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti komerciškai sėkmingiau veikiančius projektus, kur skaitmeninių inovacijų centrai geba teikti kokybiškesnes ir paklausias paslaugas, kuriančias didesnę pridėtinę vertę.  Nustatomu atrankos kriterijumi tam tikra tikslinė grupė nepagrįstai neišskiriama iš kitų – pasirinktas selektyvumas yra pagrįstas siekiant Veiksmų programoje ir strateginio planavimo dokumentuose nustatytų tikslų, t. y. didinti verslo inovacijų potencialą. |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | **Nustatymas**  **Keitimas** |
| **Projektų atrankos kriterijaus numeris ir pavadinimas:** | 5. Įmonių, naudojančių skaitmeninių inovacijų centro paslaugomis, išlaidų MTEPI didėjimas per 3 m. po projekto įgyvendinimo (Eur.). |
| **Projektų atrankos kriterijaus vertinimo aspektai ir paaiškinimai:** | Pasirinktu kriterijumi siekiama paskatinti skaitmeninių inovacijų centrus, gebančius pasiūlyti kompleksinius sprendimus įvairioms įmonėms, turinčioms įvairius MTEPI poreikius ir prisidedančius prie sėkmingo įmonės MTEPI veiklų realizavimo jų veikloje bei MTEPI išlaidų didinimo. Todėl aukštesnis įvertinimas suteikiamas tokiems projektams, kurių teikiamos paslaugos padės sėkmingiau įmonėms realizuoti MTEPI veiklas ir labiau didins įmonių MTEPI išlaidas. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti projektus, kur skaitmeninių inovacijų centrai gebės teikti įvairias, plataus spektro paslaugas, užtikrinančias įmonių MTEPI veiklų realizavimą ir MTEPI išlaidų didėjimą.  Nustatomu atrankos kriterijumi tam tikra tikslinė grupė nepagrįstai neišskiriama iš kitų – pasirinktas selektyvumas yra pagrįstas siekiant Veiksmų programoje ir strateginio planavimo dokumentuose nustatytų tikslų, t. y. didinti verslo inovacijų potencialą. |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | **Nustatymas**  **Keitimas** |
| **Projektų atrankos kriterijaus numeris ir pavadinimas:** | 6. Įmonių, naudojančių skaitmeninių inovacijų centro paslaugomis, sukurtų gaminių, paslaugų ar procesų prototipai (koncepcijos) projekto metu ir per 3 m. po projekto įgyvendinimo (vnt.). |
| **Projektų atrankos kriterijaus vertinimo aspektai ir paaiškinimai:** | Nustatytu kriterijumi siekiama atrinkti tokius projektus, kurie sieks suteikti paslaugas didesniam ratui įmonių, tokiu būdu sukuriant didesnį kiekį gaminių, paslaugų ar procesų prototipų. Aukštesnis įvertinimas suteikiamas projektams, sudarantiems galimybes įmonėms sukurti daugiau gaminių, paslaugų ar procesų prototipų. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti projektus, kur skaitmeninių inovacijų centrai gebės teikti įvairias, plataus spektro paslaugas, sudarančias galimybes įmonėms sukurti daugiau gaminių, paslaugų ar procesų prototipų.  Nustatomu atrankos kriterijumi tam tikra tikslinė grupė nepagrįstai neišskiriama iš kitų – pasirinktas selektyvumas yra pagrįstas siekiant Veiksmų programoje ir strateginio planavimo dokumentuose nustatytų tikslų, t. y. didinti verslo inovacijų potencialą. |

Ekonomikos ir inovacijų viceministrė Jekaterina Rojaka

(parašas)